**IEPIRKUMA LĪGUMS Nr.SAM-8.5.1./6-12.1.2./17**

**Rīgā, 2017.gada 27.aprīlī (“Noslēgšanas diena”)**  Iepirkuma identifikācijas Nr. 6-12.2-2

**Biedrība “Latvijas Darba devēju konfederācija”** (**turpmāk tekstā – Pasūtītājs)**, vienotais reģ. Nr. 40008004918, juridiskā adrese Baznīcas iela 25, Rīga, LV-1010, tās ģenerāldirektores Līgas Meņģelsones personā, kura rīkojas saskaņā ar statūtiem, no vienas puses

un

**SIA „Atea”**, vienotais reģistrācijas numurs: 40003312822, adrese: Ūnijas iela 15, Rīga, LV-1039, tās valdes locekļa Jāņa Ušvila personā, kas darbojas uz Statūtu pamata (turpmāk – Piegādātājs), no otras puses, abi kopā saukti Puses, un saskaņā ar iepirkuma *„Portatīvo datoru, programmatūras un monitoru piegāde Eiropas Sociālā fonda projekta nr. 8.5.1.0/16/I/001 “Profesionālo izglītības iestāžu audzēkņu dalība darba vidē balstītās mācībās un mācību praksēs uzņēmumos“ vadības un īstenošanas vajadzībām”* (iepirkuma identifikācijas Nr. 6-12.2-2) rezultātiem,

noslēdz līgumu (turpmāk ‑ Līgums) par sekojošo:

1. **LĪGUMA PRIEKŠMETS**
   1. Pasūtītājs pasūta un Piegādātājs apņemas saskaņā ar tā iesniegto piedāvājumu iepirkumā Nr. 6-12.2-2 un atbilstoši tehniskās specifikācijas prasībām, kas ir pievienota Līgumam kā 1.pielikums un ir tā neatņemama sastāvdaļa, piegādāt portatīvos datorus, programmatūru un monitorus (turpmāk viss kopā – Piegāde). Piegādātāja iesniegtais piedāvājums ir šī Līguma 2.pielikums kā neatņemama Līguma sastāvdaļa.
   2. Līgums tiek slēgts Publisko iepirkumu likuma 9.panta kārtībā par šādām precēm:

30213100-6 Portatīvie datori;

48900000-7 Dažādas programmatūras pakotnes un datoru sistēmas;

30231000-7 Datoru ekrāni un vadības pultis.

1. **PREČU NODOŠANAS – PIEŅEMŠANAS KĀRTĪBA**
   1. Piegādātājs nodod un Pasūtītājs pieņem preces saskaņā ar pieņemšanas - nodošanas aktu, kas parakstāms vienlaikus ar preču nodošanu. Puses šai sakarā ņem vērā, ka, atbilstoši tehniskās specifikācijas 1.1.1.apakšpunkta 17.pozīcijai (“*Piegādes termiņš*”), 1.1.2.apakšpunktam, kā arī 1.1.3.apakšpunkta 11.pozīcijai (“*Piegādes termiņš*”) visu preču piegādes termiņš ir – līdz 4 (četrām) nedēļām no Noslēgšanas dienas.
   2. Ja Pasūtītājs konstatē preču neatbilstību Līguma vai tehniskās specifikācijas prasībām, pretenzija tiek noformēta rakstiski un nosūtīta Piegādātājam, norādot konkrētus novēršamos trūkumus.
   3. Iestājoties Līguma 2.2.punktā minētajiem apstākļiem, Piegādātājs novērš konstatētās neatbilstības par saviem līdzekļiem 5 (piecu) darba dienu laikā pēc Pasūtītāja rakstveida iebildumu saņemšanas dienas (vienlaikus ievērojot kopējo preču piegādes termiņu; Līguma 2.1.punkts).
   4. Līguma 2.1.punktā minēto Pasūtījuma pieņemšanas - nodošanas aktu Pasūtītājs paraksta tikai par tām precēm, attiecībā uz kurām Pasūtītājs neuzdod novērst konstatētos trūkumus.
   5. Ja Līguma 2.2. un 2.3.punkta kārtībā konstatētās nepilnības netiek novērstas un tiek konstatēta atkārtota visu vai daļas preču pilnīga vai daļēja neatbilstība Līguma nosacījumiem, to noformē rakstiski un Pasūtītājs apmaksā tikai atbilstoši veikto Piegādes daļu vai vienpusējā kārtā izbeidz Līgumu, ja nenovērsto trūkumu rezultātā Pasūtītājs nepieņem piecus vai vairāk no piegādājamiem datoriem.
2. **PUŠU TIESĪBAS UN PIENĀKUMI**
   1. Piegādātāja tiesības un pienākumi:
      1. Piegādātājs apņemas piegādāt visas preces pienācīgā kvalitātē saskaņā ar tehnisko specifikāciju (1.pielikums), Līguma nosacījumiem, kā arī normatīvajiem aktiem;
      2. Piegādātājs laikus informē Pasūtītāju par apstākļiem, kas varētu kavēt vai ierobežot Piegādes vai kādas tās daļas izpildi (lai novēstu šaubas, tas neskar Piegādātāja pienākumu tomēr veikt pienācīgu visu preču piegādi);
      3. Piegādātāja pilnvarotais pārstāvis (tai skaitā, pieņemšanas-nodošanas aktu parakstīšanai) Līguma izpildes sakarā ir SIA “Atea” tirdzniecības pārstāvis Kārlis Pūpols (tālrunis: +371 67819050, mobilais tālrunis: +371 27861728, e-pasts: Karlis.Pupols@atea.lv).
   2. Pasūtītāja tiesības un pienākumi:
      1. Pasūtītājs nodrošina atbildīgo personu pieejamību un informācijas laicīgu pieejamību Līguma izpildei;
      2. Pasūtītājs apmaksā Piegādi atbilstoši Līguma nosacījumiem un Izpildītāja piestādītajiem rēķiniem;
      3. Pasūtītāja pilnvarotais pārstāvis (tai skaitā, pieņemšanas-nodošanas aktu parakstīšanai) ir Andrejs Bušenko (tālrunis: +371 28347877, mobilais tālrunis: +371 28347877 e-pasts: andrejs.busenko@lddk.lv).
3. **LĪGUMA SUMMA UN NORĒĶINU KĀRTĪBA**
   1. Pasūtītājs maksājumu veic 20 (divdesmit) darba dienu laikā no Piegādātāja rēķina saņemšanas pēc pienācīgas visu preču (datori, programmatūra un drukas iekārta) piegādes (ko apliecina attiecīgi pieņemšanas-nodošanas akti), par šādu summu:

|  |  |  |  |
| --- | --- | --- | --- |
| **Nr. p.k.** | **Pozīcija** | **Kopējā summa EUR, bez PVN** | **Kopējā summa EUR, ar PVN 21%** |
| 1. | 8 portatīvo datoru piegāde saskaņā ar Tehniskās specifikācijas 1.1.1.punktu | **4850,34** | **5868,91** |
| 2. | 8 programmatūras komplektu piegāde saskaņā ar Tehniskās specifikācijas 1.1.2.punktu | **950,34** | **1149,91** |
| 3. | 3 monitoru piegāde saskaņā ar Tehniskās specifikācijas 1.1.3.punktu | **385,29** | **466,20** |
| 4. | **KOPĒJĀ SUMMA** | **6185,97** | **7485,02** |

* 1. Par maksājuma veikšanas datumu ir uzskatāms datums, kad Pasūtītājs savā internetbankā veicis Piegādātāja rēķina apmaksu.

1. **NEPĀRVARAMA VARA UN PUŠU ATBILDĪBA** 
   1. Puses tiek atbrīvotas no atbildības par Līguma pilnīgu vai daļēju neizpildi, ja to kavē jebkādi apstākļi, kas ir ārpus attiecīgās Puses ietekmes un kurus tā nespēj novērst, izrādot pienācīgu centību. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem.
   2. Puse, kurai iestājas Līguma 5.1.punktā minētie apstākļi, par šādu apstākļu iestāšanos 5 (piecu) darba dienu laikā rakstveidā paziņo par to otrai Pusei. Paziņojumā jānorāda, kādā termiņā ir iespējama un paredzama Līgumā noteikto saistību izpilde, un, ja otra Puse pieprasa, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.
   3. Ja Līguma 5.1.punktā minēto apstākļu un to seku dēļ nav iespējams izpildīt Līgumā paredzētās saistības ilgāk kā 2 (divus) mēnešus, tad katra no Pusēm ir tiesīga vienpusēji izbeigt Līgumu, un šādā gadījumā neviena no Pusēm nav tiesīga prasīt no otras zaudējumu atlīdzību, kas saistīta ar Līguma pārtraukšanu.
   4. Ja Piegādātājs savas vainas dēļ neievēro piegādes termiņus, par kuriem puses ir vienojušās Līgumā, tas apņemas maksāt līgumsodu 0,2 % apmērā no līgumcenas par katru nokavēto dienu, bet ne vairāk kā 10 % no līguma summas.
   5. Ja Pasūtītājs laikā neveic rēķinu apmaksu atbilstoši Līguma noteikumiem, tas maksā Piegādātājam līgumsodu 0,2 % apmērā no summas par katru nokavēto dienu, bet ne vairāk kā 10 % no līguma summas.
   6. Ja Pasūtītājs izbeidz līgumu sakarā ar to, ka Piegādātājs nepilda līguma saistības (līguma 2.5.punkts) vai Piegādātājs izbeidz vienpusēji līgumu bez objektīva pamata, Piegādātājs maksā līgumsodu 10 % apmērā no līguma summas.
   7. Ja Piegādātājs izbeidz līgumu sakarā ar to, ka Pasūtītājs nepilda līguma saistības (līguma 7.3.punkts) vai Pasūtītājs izbeidz vienpusēji līgumu bez objektīva pamata, Pasūtītājs maksā līgumsodu 10 % apmērā no līguma summas.
   8. Līgumsoda samaksa nokavējuma gadījumā neatbrīvo Puses no saistību pilnīgas izpildes.
   9. Par Līguma nosacījumu daļēju vai pilnīgu neizpildīšanu Puses uzņemas atbildību saskaņā ar Līguma, Civillikuma un citu normatīvo aktu nosacījumiem.
2. **STRĪDU IZŠĶIRŠANAS KĀRTĪBA**
   1. Visas domstarpības, kas Pusēm radušās sakarā ar Līguma izpildi, Puses apņemas risināt pārrunu ceļā.
   2. Ja 30 (trīsdesmit) kalendāra dienu laikā sarunu ceļā vienošanās netiek panākta, strīdi tiek risināti normatīvajos aktos noteiktajā kārtībā. Šādā gadījumā ikvienai no Pusēm ir tiesības nodot strīda izskatīšanu Latvijas Republikas tiesai saskaņā ar spēkā esošo normatīvajiem aktiem.
3. **LĪGUMA TERMIŅŠ UN LĪGUMA IZBEIGŠANA**
   1. Līgums stājas spēkā tā Noslēgšanas dienā un ir spēkā līdz Pušu līgumsaistību pilnīgai izpildei.
   2. Puses ir tiesīgas izbeigt Līgumu pirms termiņa sekojošos gadījumos:
      1. saskaņā ar spēkā esošajiem normatīvajiem aktiem;
      2. Līgumā noteiktajos gadījumos (2.5., 5.3., 7.3.punkts).
   3. Piegādātājs ir tiesīgs vienpusējā kārtā izbeigt Līgumu pirms termiņa, ja Pasūtītājs pārkāpj kādu no Līguma noteikumiem un šāds pārkāpums nav novērsts 15 (piecpadsmit) dienu laikā no Piegādātāja rakstiska paziņojuma saņemšanas, turklāt šādas vienpusējas Līguma izbeigšanas tiesības Piegādātājam ir vienīgi tad, ja no Pasūtītāja pārkāpuma izrietošie zaudējumi pārsniedz 5000 EUR (piecus tūkstošus *euro*).
4. **KONFIDENCIALITĀTE**
   1. Puses nodrošina Līguma ietvaros saņemtās informācijas neizpaušanu no savu darbinieku puses.
   2. Šiem konfidencialitātes noteikumiem nav laika ierobežojuma un uz tiem neattiecas Līguma darbības termiņš.
5. **NOBEIGUMA NOTEIKUMI**
   1. Ja viens vai vairāki Līguma nosacījumi jebkādā veidā kļūs par spēkā neesošiem, tas nekādā veidā neierobežos un neietekmēs pārējo Līguma nosacījumu spēkā esamību. Šādā gadījumā Puses apņemas veikt visu iespējamo spēku zaudējušo saistību pārskatīšanai, saskaņā ar spēkā esošajiem normatīvajiem aktiem.
   2. Līguma labojumi, papildinājumi un grozījumi ir spēkā, ja tie ir noformēti rakstveidā un ir Pušu parakstīti.
   3. Grozījumus Līgumā drīkst izdarīt vienīgi atbilstoši Publisko iepirkumu likuma 61.panta pirmās un ceturtās daļas noteikumiem.
   4. Līgums ir saistošs Pusēm un to tiesību un saistību pārņēmējiem.
   5. Līgums ir sastādīts kopā uz 16 (sešpadsmit) lapām (tai skaitā, ar 1. pielikumu (Tehniskā specifikācija) uz 5 (piecām) lapām un 2. pielikumu (Piegādātāja iesniegtais piedāvājums papīra formātā) uz 7 (septiņām) lapām) 2 (divos) eksemplāros latviešu valodā. Viens eksemplārs - Pasūtītājam, otrs eksemplārs - Piegādātājam. Abiem eksemplāriem ir vienāds juridiskais spēks.
6. **PUŠU PARAKSTI**

|  |  |
| --- | --- |
| **PASŪTĪTĀJS**  Latvijas Darba devēju konfederācija  Baznīcas iela 25, Rīga, LV-1010  E-pasts: [lddk@lddk.lv](mailto:lddk@lddk.lv)  Reģ. Nr. 40008004918  Konta numurs: LV25TREL913522200600B  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  LDDK ģenerāldirektore  L.Meņģelsone | **PIEGĀDĀTĀJS**  SIA “Atea”  Ūnijas iela 15, Rīga, LV-1039  E-pasts: Karlis.Pupols@atea.lv  Reģ. Nr. 40003312822  Konta numurs: LV40HABA0551000369740  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes loceklis  Jānis Ušvils |

**Pielikums Nr.1**

**Tehniskā specifikācija**

**Portatīvo datoru, programmatūras UN MONITORU piegāde Eiropas Sociālā fonda projekta Nr. 8.5.1.0/16/I/001 “Profesionālo izglītības iestāžu audzēkņu dalība darba vidē balstītās mācībās un mācību praksēs uzņēmumos“ vadības un īstenošanās vajadzībām**

**1. Iepirkuma priekšmets**

1.1.Šis iepirkums tiek rīkots par šādu preču piegādi:

1.1.1. **8 (astoņi) jauni portatīvie datori** (kuros ir tikai jaunas detaļas un aprīkojums) ar šādām vai augstākas pakāpes (kur šāda iespēja norādīta) specifikācijām par katru attiecīgo pozīciju

|  |  |  |  |
| --- | --- | --- | --- |
| **Nr.** | **Pozīcija** | **Rādītājs (lielums)** | **Piedāvātais variants** |
| 1. | Galvenais procesors (CPU) | Vismaz 7.paaudzes (*7th Generation*) Intel Core i5 vai i7 (*vai ekvivalents)* |  |
| 2. | Grafiskais procesors | Integrēts |  |
| 3. | Ekrāna tips un izšķirtspēja | - Matēts (LED Anti-Glare)  - Vismaz 1366 x 768 vai augstāka izšķirtspēja |  |
| 4. | Ekrāna izmērs | 14,5-15,6 collas |  |
| 5. | Klaviatūra | ar atsevišķu ciparu bloku |  |
| 6. | Operatīvā atmiņa | Vismazs DDR4 2133 MHz vismaz 4 GB |  |
| 7. | Cietā diska ietilpība un veids | vismaz 512 GB HDD *vai* vismaz 256 GB SSD |  |
| 8. | Iebūvēts | - SD karšu lasītājs  - web kamera ar HD formātu vismaz 720p  - mikrofons  - tīkla karte |  |
| 9. | Wi Fi | vismaz 802.11 b/g/n/ |  |
| 10. | Bluetooth | Ir |  |
| 11. | Pieslēgvietas | Vismaz 2 USB, no kurām vismaz 1 USB 3.0  *Vismaz* 1 HDMI vai viens īstenots risinājums ar adapteri, kas nodrošina HDMI (šādā gadījumā adapteris jāiekļauj komplektā)  Vismaz 1 “VGA out” *vai* cits risinājums, kas nodrošina VGA (šādā gadījumā VGA adapteri iekļauj komplektā).  Vismaz 1 “Audio in” (3.5 mm) *un* vismaz 1 “Audio out” (3,5 mm) pieslēgvieta  *vai*  vismaz 1 kombinētā (“Audio in/out”) (3,5 mm) pieslēgvieta |  |
| 12. | Operētājsistēma | Windows 10 Pro (64 bit) vai ekvivalents |  |
| 13. | Svars | Ne vairāk kā 2,1 kg |  |
| 14. | Ražotāja garantija | Vismaz 3 gadi |  |
| 15. | **Atbilstība zaļajam publiskajam iepirkumam** | *Energy Star* vai ekvivalents sertifikāts (aktuālā versija) |  |
| 16. | Komplektā | - Optiskā bezvadu datorpele  - Datorsoma, kas piemērota konkrētajam datoram un kurai ir (a) atsevišķs nodalījums, kas paredzēts tieši portatīvajam datoram; (b) rokturi; *un* (c) regulējuma pleca lence |  |
| 17. | Piegādes termiņš | Visu 8 (astoņu) portatīvo datoru piegāde - ne ilgāk par 4 (četrām) nedēļām pēc iepirkuma līguma noslēgšanas dienas |  |

1.1.2. programmatūra ar šādu specifikāciju (katram piegādātājam portatīvajam datoram; visiem datoriem tiek piegādāta tā pati programmatūra; programmatūra tiek piegādāta vienlaikus ar attiecīgajiem portatīvajiem datoriem):

|  |  |  |  |
| --- | --- | --- | --- |
| **Nr.** | **Programmatūras raksturojums** | **Prasības** | **Piedāvājums** |
| 1. | Programmatūras pakete teksta, izklājlapu tabulu, prezentāciju veidošanai un rediģēšanai | 1. katram lietotājam ir iespēja uzinstalēt visas datorprogrammas konkrētā portatīvā datora (Tehniskās specifikācijas 1.1.1.apakšpunkts) cietnī. 2. katram lietotājam pieejama vismaz 1 (vienu) TB liela failu uzglabāšanas vietne mākonī, kas saglāb arī visu dokumentu iepriekšējās versijas un atļauj dokumentu rediģēšanu interneta vidē arī no datora kurā nav uzstādīta programmatūras pakete. 3. Vismaz 1 (viena) gada ražotāja abonements.   Programmatūras pakete ietver VISMAZ ŠĀDA PROGRAMATŪRA   1. Teksta rediģēšanas un veidošanas programmatūra ar vismazs .doc .docx failu atvēršanas rediģēšanas un veidošanas iespēju ar papildus iespēju tos rediģēt vienlaikus vairākiem lietotājiem reāllaikā, failu uzglabāšanas vietnē (mākonī) 2. Izklājlapu (tabulu, grafiku) veidošanas un rediģēšanas programmatūra, kas pilnībā atbalsta vismaz .xls un .xlsx failus ar iespēju tos skatīt, vaidot no jauna un rediģēt, kā arī tas iespējams vienlaikus vairākiem cilvēkiem reāllaikā. 3. Prezentāciju veidošanas programmatūra, kas atbalsta vismaz .ppt un .pptx failus 4. Outlook vai līdzvērtīga epastu programmatūra, kura savietojama ar LDDK biroja rīcībā esošos outlook 2013 programmatūru nodrošinot kopīgu kalendāru veidošanu. 5. Programmatūru kas nodrošina Neierobežotas tiešsaistes sapulces, tūlītēju ziņojumapmaiņa, kā arī audio, video un tīmekļa konferences. 6. Darba pārvaldības rīki, kas palīdz grupām izveidot plānus, organizēt, piešķirt uzdevumus un sadarboties to izpildē |  |
| 2. | *Kaspersky internet security vai ekvivalenta (*Padara vienkāršu drošības sistēmas vadību visās datorierīcēs, Aizsargā pret vīrusiem un apdraudējumiem no internet, Garantē drošību nebremzējot darbu) | 1. Vismaz 2 (divu) gadu ražotāja abonements, ar automātisku piekļuvi atjaunotajai programmatūrai |  |

1.1.3. **trīs (3) jaunu monitors** (kurā ir tikai jaunas detaļas un aprīkojums) ar šādām vai augstākas pakāpes (kur šāda iespēja norādīta) specifikācijām par katru attiecīgo pozīciju:

|  |  |  |  |
| --- | --- | --- | --- |
| **Nr.** | **Pozīcija** | **Rādītājs (lielums)** | **Piedāvājums** |
|  | Monitoru veids | LED |  |
| 1. | Ekrāna izmērs | 27-30 collas |  |
| 2. | Ekrāna veids | Matēts (Anti-Glare) |  |
| 3. | Punkta nodzišanas ātrums (ms): | ne vairāk kā 4 ms |  |
| 4. | Pieslēgums: | Vismaz VGA un HDMI |  |
| 5. | Izšķirtspēja | * Vismaz: 1920 x 1080 |  |
| 6 | Operētājsistēmu saderība | Windows 7 un augtākas versijas *vai* ekvivalents |  |
| 7 | Elektrobarošana | AC 220-240 V, 50/60 Hz |  |
| 8 | Komplektācija | - Elektrības kabelis atbilstošs Latvijas elektrotīklam,  - VGA vads (vismaz 1.2 m)  - HDMI vads (vismaz 1.2 m) |  |
| 9 | Garantija | Vismaz 3 (trīs) gadi |  |
| 10 | Regulācijas iespējas | Vismaz slīpums |  |
| 11. | Piegādes termiņš | Ne ilgāk par 4 (četrām) nedēļām pēc iepirkuma līguma noslēgšanas dienas |  |
| 12 | Atbilstība zaļajam publiskajam iepirkumam | Energy Star vai ekvivalents sertifikāts (aktuālā versija) |  |

1. **Tehniskais piedāvājums**
   1. Piedāvājumā pretendents norāda informāciju atsevišķi attiecībā uz katru piegādāto portatīvo datoru (ja vairākiem vai visiem datoriem ir vienāda specifikācija, aizpilda tikai vienu tabulu, norādot attiecīgi, cik datori atbilst šīm prasībām), kā arī programmatūru un monitoru atbilstoši šī Pielikuma 1.1.1., 1.1.2. un 1.1.3.punktā norādītajām pozīcijām.

**Pielikums Nr.2**

**TEHNISKĀ SPECIFIKĀCIJA / Tehniskais piedāvājums**

**PORTATĪVO DATORU, PROGRAMMATŪRAS UN MONITORU**

**PIEGĀDE EIROPAS SOCIĀLĀ FONDA PROJEKTA NR. 8.5.1.0/16/I/001**

**“PROFESIONĀLO IZGLĪTĪBAS IESTĀŽU AUDZĒKŅU DALĪBA DARBA VIDĒ BALSTĪTĀS MĀCĪBĀS UN MĀCĪBU PRAKSĒS UZŅĒMUMOS“ VADĪBAS UN ĪSTENOŠANĀS VAJADZĪBĀM**

[**KOMERCNOSLĒPUMS;** INFORMĀCIJA NETIEK PUBLICĒTA, IEVĒROJOT PUBLISKO IEPIRKUMU LIKUMA 9.PANTA 18.DAĻĀ NOTEIKTO]